ओ बेलना इक गत्तै च लग्गे दा होंदा हा। ओदियां चक्कलां बड़िया-बड़िया होंदियां हियां। जोग्गा दा पड़ेआना बाह‌‌‌‌्‌रें गै होंदा हा। धोरा गत्ते चा गै दत्थे बनाई-बनाइयै गन्नें गी बेलने च ठोकदा जंदा हा। ओ बेलना बड़ा बड्डा होंदा हा। इस्सै करी औदे च गन्नें दे दत्थें ठोकने आला धोरा बी खरा तगड़ा ते नरोआ जना होंदा हा। आखदे न जे ए कम्म बड़ा औखा बी होंदा हा ते खतरनाक बी। खड़ल्लो-खड़ल्ल दी छेड़ लग्गी रौह‌्दी ही-कदें दत्थें गी ठोकने दी ते कदें दत्थें दे बाह‌‌्‌‌‌र निकलने दी। फी बी गन्नें दा रस पूरी मात्रा च नई हा निकलदा। कमादै दियें इनें पच्छियें गी बालदे बी हे ते इंदे कन्ने खूहें दियां लज्जा-रस्सियां बी बटदे हे-टिंडें आले खूहें गी माह‌‌‌्लां बी इनें पच्छिये दियां गै बट्टियै पांदे हे।